stanford-oval/wikipedia huggingface dataset:
סיפור פשוט
מוטיבים מרכזיים > מוטיב התרנגול

את התרנגול ניתן למצוא במספר רב מסיפורי עגנון. על פי רוב, בא התרנגול בהשוואה כלשהי לבני האדם, ודוגמה בולטת היא הסיפור "התרנגול ותפילת בני אדם" שבספר "תכריך של סיפורים".
כפי שמאבחנת זיוה שמיר, גם ברומן זה למוטיב יש מקום חשוב. התרנגול, או הגבר כפי שנקרא מספר פעמים, נחשב בעיני רבים לסמל ל"סירוסו" של הירשל. התרנגול מוצג כגברי וכשולט בחייו, בניגוד להירשל, ה"מסורס" והפסיבי. התרנגולים הם אלו שלא מאפשרים להירשל לישון בלילה, והם באים בהקשר של אלימות לראשו של הירשל. על פי רוב, אפשר למצוא את התרנגול בסמיכות לסממנים פאליים כגון "כרבולותיהם היו זקורות וקום בפיהם".
יש שיטענו כי התרנגול משמש גם כסמל לחברה, שלא מאפשרת להירשל להיות מה שהוא רוצה להיות – הם לא מאפשרים לו לישון והם לוחצים עליו תמיד. הירשל רוצה להרוג את התרנגולים, כלומר להילחם בחברה, אך בסופו של דבר הוא לא פועל בנידון.
בהקשר לתרנגול אפשר לראות את אמו של הירשל, צירל. נהוג להתייחס אל צירל כמנסה לגרום לסירוס רגשותיו של הירשל. דוגמה בולטת לכך ניתן למצוא בסצנת המרתף בתחילת הסיפור, כאשר היא מסבירה לו כי נורמות החיים הן מעל לכל רגש.
אפיון דמויות

עגנון משתמש ברומן זה במספר טכניקות ספרותיות לצורך תיאור דמויות. הטכניקה המרכזית היא מבע משולב, טכניקה שבה תודעתו של המספר ותודעתה של דמות משתלבות וכך ניתן ללמוד יותר על הדמות ועל עולמה הפנימי. לעיתים ניתן ללמוד בעזרת המבע המשולב גם על מצבים מורכבים בין דמויות (הירשל ואמו, הירשל ודודו, הירשל ובלומה, צירל ובלומה וכיוצא באלה). דוגמה אחת למבע משולב היא: "ישבה בלומה בבית קרוביה... יושבת לה בלומה בתוך כותלי ביתה והספר פותח לפניה פתחי עולם... מה נאה נר השבת בחדרה של בתולה צנועה בשעה שהיא נינוחית מיגיעתה וקוראת בספר. חייכם שאין לבלומה נאכט להתדיין עם מזלה." בראשית הקטע מתוארת בלומה בקוראה את הספר, ולאחר מכן עובר המספר לתאר את מחשבותיה. הסימן הראשון לכך הוא המעבר לזמן הווה במשפט השני שבציטוט (במקור מופיע בראש הפסקה הבאה). ניתן לראות שבלומה מתוארת בגוף שלישי, אף על פי שהדברים הנאמרים הם לכאורה מפיה. אולם המספר הוא זה שמנסח בלשונו את החולף בתודעתה של בלומה.
בדוגמה זו, משתמש עגנון במבע המשולב כאמצעי לאירוניה, כאשר הוא נצמד לתודעתה המושפלת של בלומה.
כמו כן, משתמש עגנון באפיון עקיף כדי לתאר את הדמויות. כלומר, הוא לא מתאר אותן בצורה ישירה, אלא מתאר את פעולותיהן, סביבתן, מראן, דיבורן וכיוצא בזה, ובכך מוצגות תכונותיהן באופן עקיף. בנוסף, משתמש עגנון במספרים לא מהימנים כדי לתאר פנים שונות של הדמות, כך שהקורא לומד על הדמות דרך מחשבותיהן של דמויות אחרות עליה. כיוון שמחשבות הדמויות האחרות מובאות במבע משולב, הן אינן עוּבדות, אלא דעות בלבד. צורת אפיון זו מאפשרת היכרות עמוקה עם הדמות המאופיינת, כמו גם עם הדמות המספרת. כל הטכניקות הללו הן טכניקות אופייניות לעגנון בכל יצירותיו.
אפיון דמויות > השמות כאמצעי אפיון

ב"סיפור פשוט", כמו בסיפורים רבים של עגנון (למשל: "פרנהיים", "תהילה" ועוד) מהווים שמות הדמויות כלי לאפיון אותה דמות, בין אם באמצעות אירוניה (אפיון בעקיפין), ובין אם בישירות תקיפה. כך, למשל, פירוש השם "הירשל" ביידיש הוא אייל. החופש שמבטא השם עומד בניגוד לדמותו של הירשל הכבולה, המעוכבת. האירוניה שבשמו של הירשל, המנוגד למהותו הפסיבית, עומדת בניגוד לישירות שבה מביע המספר את מהותה של בלומה דרך שמה: פירוש השם הוא "פרח" (בלום), ובעברית הוא "מעוכבת". בכך מאפיין המחבר את בלומה כיפה ואף מפתה (מבחינת הירשל), אך גם כמי שנשמרת לעצמה ואיננה נענית לחיזוריו של הירשל העומד להינשא לאחרת. דרך נוספת שבה משתמש המספר כדי לאפיין דמויות הוא באמצעות שם אונומטופאי: למשל, צירל – האותיות הצורמות של שמה של האם מבטאות, באופן עקיף, את אישיותה וכן מהוות חלק מהביקורת עליה. (סיבה נוספת של עגנון לבחירה בשם זה הוא שצירל ביידיש הוא תכשיט – סימן לחומרנותה)
הקשר ליהדות

כמו ברבים מספרי עגנון, חלק נכבד מלשון הספר בנוי על בסיס ביטויים מספרות חז"ל. כמו כן, קיימות אנלוגיות רבות בין דמויות הספר לבין דמויות בספרות האגדה היהודית או בתנ"ך. במהדורה מיוחדת שהוציאה הוצאת שוקן הוספו הערות, הפניות והסברים למקורות התלמודיים והמקראיים שעליהם מתבססת שפת הספר.
משמעות השם "סיפור פשוט"

במשך שנים התנהל ויכוח בעולם הספרות בקשר למשמעות שמו של הספר. היו רבים שתפסו אותו כאירוני: סיפור שהיה אמור להיות פשוט מאוד ונסתבך כל כך.
מולם הייתה קבוצה, שבראשה חוקר הספרות פרופ' דב סדן, שגרסה כי המשמעות שונה לחלוטין, וכי המילה "פשוט" איננה מתייחסת לפשטות. על פי דב סדן ותומכיו, כוונת השם "סיפור פשוט" היא בהחלט לא Simple Story (על אף שכך תורגם לאנגלית וכן ליידיש: א פשוטע מעשה), אלא – המילה "פשוט" היא במובן של סיפור שהתפשט, כמו אש המתפשטת. זהו כביכול סיפור שקורה במקומות רבים בצורה זאת או אחרת, וזהו סיפור מפורסם שהרומן רק מביא אותו לידי כתב. אחת הסיבות לשם זה, לדעת סדן, היא שהוא נותן לסיפור פן אוניברסלי, ומבהיר שמדובר לא רק ב"שִבוש", אלא בחברה היהודית בכלל. כמו כן, עגנון הרבה לכתוב סיפורים ידועים וסיפורי עם בגרסתו שלו, בטענה שתפקידו של הסופר אינו רק לבדות סיפורים, אלא גם לכתוב את סיפוריהם של אחרים.
עגנון ציין בכמה מקרים, שכוונתו הייתה כפי שסדן גורס.[דרוש מקור] עם זאת, ישנם עדיין רבים שחושבים שהכוונה הייתה לפשטות כפי שהיא. עם זאת, יש גם חוקרים הטוענים, שהשם מתייחס לשני הרבדים ואין סתירה בין הפירושים, זאת אומרת – סיפור שאמור להיות פשוט ונסתבך – תופעה כללית המתפשטת וחוזרת על עצמה.
תהודתו

סיפור פשוט נשזף בעיניהם של חוקרי ספרות רבים, והוא אחת היצירות העבריות המודרניות שנכתב עליהן המספר הרב ביותר של מאמרים[דרוש מקור]. על אף שפתו הייחודית והמיושנת, הספר ממשיך לקנות לו קוראים גם כיום, עשרות שנים לאחר שנכתב. הוא מופיע בתוכנית הלימודים לבחינת הבגרות בספרות, במשקל של רומן (למרות אורכו), ולמעשה זהו הטקסט הארוך (ארוך מסיפור קצר) היחיד שמוקדשת לו שאלה ספציפית במבחן, ושלעיתים מצוטט באופן נרחב בתוכו.
בנווה צדק שבה עגנון חי ויצר, הוקמה בשנת 2003 "סיפור פשוט" – חנות ספרים הנקראת על שם הרומן. המוטו של החנות שנלקח מתוך הרומן: "יושבת לה בלומה בתוך כותלי ביתה והספר פותח בפניה פתחי עולם".
תהודתו > עיבודים לתיאטרון

הרומן זכה לעיבודים רבים לתיאטרון. להלן כמה מהם:
בינואר 1979 ביים יוסי יזרעאלי עיבוד של יצחק גורמזאנו גורן ושלמה ניצן לרומן בתיאטרון "הבימה". את דמותו של הירשל גילם משה בקר בתפקידו הראשון בתיאטרון.
בשנת 2002 הועלתה ההצגה "סיפור פשוט" בתיאטרון היידי יידישפיל בעיבודו של אליעזר רובינשטיין ובבימויו של יורם פאלק. גרא סנדלר, שגילם את דמותו של הירשל בהצגה זו, היה מועמד באותה שנה לפרס השחקן המבטיח של השנה. הלנה ירלובה, שגילמה את דמותה של בלומה, הייתה מועמדת לפרס השחקנית המבטיחה של השנה.
בשנת 2007 הועלה עיבוד נוסף לסיפור בשם "סיפור פשוט – חמישה שחקנים ובובה", בעיבודה ובבימויה של סיוון בן ישי. בהצגה זאת דמותו של הירשל מגולמת באמצעות קופת חיסכון ענקית בצורת חזיר.
בינואר 2009 הועלתה ההצגה "סיפור פשוט" ב"תיאטרון חיפה" בעיבודם של שלמה ניצן ויצחק גורמזאנו גורן ובבימויה של דניאלה מיכאלי. משתתפים: יואב דונט, גאיה טראוב, אסתי זקהיים, דניאלה וירצר, יונתן צ'רצ'י, עירית נתן בנדק, בני שיף ויואב בר-לב.
בשנת 2010 עיבדה המחזאית מיכל אקרמן את הנובלה, המוזיקאי עפר שלי הוסיף קטעים מאת שוסטקוביץ', שוברט, באך, רחמנינוף, דבוז'אק, יאן פריידלין ועוד, והסיפור היה למופע דרמטי-מוזיקלי של שלישיית עתר, בתחילה עם השחקן יונתן צ'רצ'י ואחר כך עם הקריין בני הנדל.
בשנת 2016 הועלתה ההצגה "סיפור פשוט" בתיאטרון הבימה בעיבודה של שחר פנקס ובבימויה של שיר גולדברג. משתתפים: יבגניה דודינה, שפי מרציאנו, הילה שלו, רוברטו פולק, דנה ידלין, שמעון כהן, רות לנדאו, רוברט הניג, נמרוד דגן ושלומי ברטונוב.
לקריאה נוספת > ספרים ואוספי מאמרים

זיוה שמיר, דן לאור, עוזי שביט (עורכים), מבעד לפשטות: על סיפור פשוט של ש"י עגנון בראי הביקורת (סדרת מחקרים בספרות עברית), הוצאת הקיבוץ המאוחד, תל אביב, 1996 (להלן: זיוה שמיר ואחרים, מבעד לפשטות).
אבינועם ברשאי (עורך), ש"י עגנון בביקורת העברית: פרשנות לרומנים של עגנון, כרך ב, הוצאת שוקן והאוניברסיטה הפתוחה, 1992, עמ' 97–150 (להלן: אבינועם ברשאי, פרשנות לרומנים).
מייקל קייג'

| --- | --- |
 לידה:  28 בינואר 1962 (בן 62) ממפיס המערבית שבארקנסו, ארצות הברית
 עמדה:  פאוור פורוורד, סנטר
 גובה:  2.06 מטר
 מכללה:  אוניברסיטת המדינה של סן דייגו
 דראפט:  בחירה מספר 14, 1984 סן דייגו קליפרס
 קבוצות כשחקן
 1984–1988   1988–1994   1994–1996   1996–1997   1997–2000:  לוס אנג'לס קליפרס   סיאטל סופרסוניקס   קליבלנד קאבלירס   פילדלפיה 76'   ניו ג'רזי נטס
מייקל ג'רום קייג' (באנגלית: Michael Jerome Cage; נולד ב-28 בינואר 1962) הוא כדורסלן עבר אמריקאי בליגת ה-NBA, וכיום שדרן עבור אוקלהומה סיטי ת'אנדר.
קייג', פאוור פורוורד וסנטר בגובה 2.06 מטר ששיחק באוניברסיטת המדינה של סן דייגו, הוא מלך הריבאונדים והשני ברשימת הקלעים הגדולים בתולדות קבוצת הכדורסל של האוניברסיטה. הוא היה הבחירה ה-14 בדראפט ה-NBA של שנת 1984. הוא שיחק 15 עונות ב-NBA (בשנים 1984–2000) במדי חמש קבוצות: לוס אנג'לס קליפרס, סיאטל סופרסוניקס, קליבלנד קאבלירס, פילדלפיה 76' וניו ג'רזי נטס.
בשנת 1988, כשחקן הקליפרס, הוביל את הליגה בריבאונדים, עם ממוצע של 13.0 למשחק. הוא התחרה על התואר עם צ'ארלס אוקלי, ששיחק בשיקגו בולס באותה תקופה. על קייג' היה להשיג 28 ריבאונדים במשחק האחרון של העונה על מנת לעקוף את אוקלי ולזכות בתואר. הוא סיים את אותו משחק עם 30 ריבאונדים.
הוא מחזיק בממוצעים של 7.3 נקודות ו-7.6 ריבאונדים למשחק לאורך הקריירה שלו.
קייג' החזיק בשיא ניסיונות הקליעה משלוש מבלי לקלוע (0–25) עד שזאזה פאצ'וליה הגיע ל-0–26 במהלך עונת 2017/2018.
לקייג' ולאשתו ג'ודי שלושה ילדים. לאחרונה נבחר לחבר היכל התהילה של ארקנסו. בתו הבכורה, אלקסיס, היא שחקנית כדורעף בקבוצת הכדורעף של אוניברסיטת המדינה של סן דייגו.
ב-17 בספטמבר 2014, הכריזה אוקלהומה סיטי ת'אנדר שקייג' יצטרף לצוות הפרשנים שלהם, במקום גראנט לונג.
הערות שוליים

↑  Canepa, Nick (25 בפברואר 2011). "According to Cage, SDSU a strong enough 'team' to conquer Jimmer". The San Diego Union-Tribune. נבדק ב-26 בפברואר 2011. {{cite news}}:  (עזרה)
↑  "CLIPPERS: Catching up with Michael Cage – 8/9/11". nba.com. אורכב מ-המקור ב-31 במאי 2013. נבדק ב-6 בדצמבר 2011. {{cite web}}:  (עזרה)
↑  "Michael Cage to Join Thunder Broadcast Team". thunder.nba.com. 17 בספטמבר 2014. נבדק ב-3 באוקטובר 2014. {{cite web}}:  (עזרה)
אורל (כדורגל)

מועדון הכדורגל "אורל" (ברוסית: ФК Урал) הוא מועדון כדורגל רוסי מהעיר יקטרינבורג (שבהרי אורל), המתמודד בליגה הרוסית הראשונה. הקבוצה מייצגת את העיר יקטרינבורג ומחוז סברדלובסק באליפות הרוסית והוא קיים משנת 1930.
הקבוצה התמודדה בליגת העל הסובייטית בעונת 1969 בלבד ומעולם לא זכתה בתואר לאומי. הקבוצה התמודדה בליגת העל הרוסית בכדורגל בשנים 1992–1996 ובשנים 2013–2024. הישגי השיא של הקבוצה הם העפלה לגמר הגביע הרוסי בכדורגל בעונות 2017, 2019 וההעפלה לגמר גביע אינטרטוטו בשנת 1996.
מגרש הבית של הקבוצה הוא האצטדיון המרכזי ביקטרינבורג.
היסטוריה

המועדון הוקם ב-1930 כמועדון הכדורגל של מפעל אורלמשסטרוי, כאשר חמש שנים לאחר מכן המועדון זכה בתואר הראשון שלו: אליפות העיר סברדלובסק. באליפות ברית המועצות המועדון לא נחל הצלחה רבה, אף על פי שהצליח 3 פעמים להעפיל לרבע גמר הגביע הסובייטי. בשנים 1933–1946 נקרא "אורלמאשזבוד". משנת 1960 נתמך המועדון על ידי מפעל המכונות "אורלמאש" ועל שמו נקראה הקבוצה עד שנת 2002.
רק עם נפילת ברית המועצות הצליח המועדון להגיע לליגת העל הרוסית. בשנים 1992–1996 הקבוצה שיחקה בליגה הבכירה, כשהישג השיא שלה היה מקום שמיני. בשנת 1996 השתתפה הקבוצה בגביע האינטרטוטו. אורל ניצחה את היברניאנס פאולה המלטזית 2-1, גברה על צסק"א סופיה הבולגרית באותה תוצאה, השוותה 1-1 מול שטרסבורג הצרפתית והביסה את קוצ'אליספור הטורקית 0-2 בדרך לחצי הגמר מול סילקבור הדנית שהדיחה את הנציגה הרוסית מן הטורניר. באותה שנה נשרה הקבוצה לליגת המשנה שם שיחקה עד שנת 2002, עת שינתה שמה לקבוצת הכדורגל אורל (או "פ.צ. אורל").
בגביע הרוסי, המועדון העפיל בעונת 2008 לחצי גמר, אחרי ניצחון על לוקומוטיב מוסקבה, קובאן קרסנודר וסאטורן ראמנסקו. המסע החלומי נגדע באיבו, כשהקבוצה הודחה מהגביע אחרי הפסד לאמקאר פרם בחצי הגמר.
בעונת 2012/2013 זכתה באליפות הליגה הרוסית הראשונה והעפילה לליגת העל הרוסית. בעונת 2016/2017 גברה על רובין קאזאן בחצי גמר הגביע הרוסי בכדורגל והעפילה לגמר הגביע לראשונה בתולדותיה. היא שחזרה את הישג זה גם בעונת 2018/2019 עם המאמן דמיטרי פרפיונוב, אך בעונת 2019/2020 התקשתה לשחזר את ההישג והודחה במפתיע בחצי גמר על ידי חימקי ופרפיונוב התפטר לאחר שהתקשה להצעיד את הקבוצה למקום שמוביל למפעלים האירופיים.
בתום עונת 2023/2024, הפסידה בטורניר מבחן לאקרון טוליאטי וירדה לליגת המשנה, אחרי 11 שנים בליגה הבכירה.
הישגים לפי עונה (מאז 1992)

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
| עונה | ליגה | מיקום | משחקים | ניצחונות | שוויונות | הפסדים | יחס | ניקוד | הערות |
| --- | --- | --- | --- | --- | --- | --- | --- | --- | --- |
| 1992 | ליגת העל, 9-20 | 9 | 30 | 14 | 8 | 8 | 50-36 | 36 |  יורי מטבייב, שחקן הקבוצה, הוכתר כמלך השערים של העונה |
| 1993 | ליגת העל | 8 | 34 | 16 | 4 | 14 | 51-52 | 36 |  |
| 1994 | ליגת העל | 14 | 30 | 7 | 9 | 14 | 33-49 | 23 |  |
| 1995 | ליגת העל | 8 | 30 | 12 | 3 | 15 | 43-47 | 39 |  |
| 1996 | ליגת העל | 16 | 34 | 8 | 9 | 17 | 38-57 | 33 |  הדחה לליגה הראשונה |
| 1997 | ליגת המשנה | 20 | 42 | 9 | 8 | 25 | 43-77 | 35 |  הדחה לליגה הרוסית השנייה |
| 1998 | הליגה השנייה, אזור אורל | 3 | 34 | 20 | 6 | 8 | 63-29 | 66 |  |
| 1999 | הליגה השנייה, אזור אורל | 7 | 30 | 14 | 7 | 9 | 49-30 | 49 |  |
| 2000 | הליגה השנייה, אזור אורל | 2 | 30 | 23 | 4 | 3 | 72-21 | 73 |  |
| 2001 | הליגה השנייה, אזור אורל | 1 | 30 | 27 | 2 | 1 | 83-11 | 83 |  |
| 2001 | הליגה השנייה, גמר | 2 | 2 | 0 | 2 | 0 | 3-3 | 2 |  |
| 2002 | הליגה השנייה, אזור אורל | 1 | 28 | 22 | 5 | 1 | 55-11 | 71 |  העפלה לליגה הראשונה |
| 2003 | הליגה הראשונה | 19 | 42 | 11 | 8 | 23 | 43-65 | 41 |  הדחה לליגה הרוסית השנייה |
| 2004 | הליגה השנייה, אזור אורל והוולגה | 1 | 36 | 27 | 6 | 3 | 68-18 | 87 |  העפלה לליגה הראשונה |
| 2005 | הליגה הראשונה | 7 | 42 | 21 | 10 | 11 | 51-34 | 73 |  |
| 2006 | הליגה הראשונה | 3 | 42 | 27 | 9 | 6 | 67-23 | 90 |  שחקן הקבוצה, יבגני אלחימוב הוכתר כמלך השערים של הליגה |
| 2007 | הליגה הראשונה | 5 | 42 | 21 | 14 | 7 | 70-33 | 77 | העפלה לחצי גמר הגביע הרוסי |
| 2008 | הליגה הראשונה | 4 | 42 | 22 | 9 | 11 | 69-39 | 75 |  |
| 2009 | הליגה הראשונה | 8 | 38 | 15 | 15 | 8 | 40-32 | 60 |  |
| 2010 | הליגה הראשונה | 7 | 38 | 14 | 16 | 8 | 38-28 | 58 |  |
| 2011/12 | ליגת הכדורגל הלאומית | 6 | 52 | 19 | 21 | 12 | 71-52 | 78 | ליגת המשנה הרוסית הפכה ל"ליגת הכדורגל הלאומית". הקבוצה זכתה בגביע הליגה הלאומית 2012 |
| 2012/13 | ליגת הכדורגל הלאומית | 1 | 32 | 19 | 11 | 2 | 61-18 | 68 |  העפלה לפרמייר ליג מחזיקת גביע הליגה הלאומית 2013  שחקן הקבוצה, ספרטקוס גוגנייב, הוכתר כמלך השערים של הליגה |
| 2013/14 | ליגת העל הרוסית בכדורגל | 11 | 30 | 9 | 7 | 14 | 28-46 | 34 |  |
| 2014/15 | ליגת העל | 13 | 30 | 9 | 3 | 18 | 31-44 | 30 | אלופת טורניר ההישארות בליגה |
| 2015/16 | ליגת העל | 8 | 30 | 10 | 9 | 11 | 39-46 | 39 |  |
| 2016/17 | ליגת העל | 11 | 30 | 8 | 6 | 16 | 24-44 | 30 | העפלה לגמר הגביע הרוסי |
| 2017/18 | ליגת העל | 12 | 30 | 8 | 13 | 9 | 31-32 | 37 |  |
| 2018/19 | ליגת העל | 10 | 30 | 10 | 8 | 12 | 45-33 | 38 | העפלה לגמר הגביע הרוסי |
| 2019/20 | ליגת העל | 13 | 23 | 6 | 7 | 10 | 43-27 | 25 | העפלה לחצי גמר הגביע הרוסי |
| 2020/21 | ליגת העל | 12 | 30 | 8 | 9 | 13 | 27-35 | 33 |  |
אורל במפעלים האירופיים

| עונה | טורניר | שלב | יריב | משחק בית | משחק חוץ | תוצאה כללית |
| --- | --- | --- | --- | --- | --- | --- |
| ‏ 1996 | גביע אינטרטוטו | שלב הבתים | מלטה היברניאנס | — | 2:1 | 2:1  |
| ‏ 1996 | גביע אינטרטוטו | שלב הבתים | בולגריה צסק"א סופיה | 2:1 | — | 2:1 |
| ‏ 1996 | גביע אינטרטוטו | שלב הבתים | צרפת שטרסבורג | — | 1:1 | 1:1  |
| ‏ 1996 | גביע אינטרטוטו | שלב הבתים | טורקיה קוג'אליספור | 2:0 | — | 2:0 |
| ‏ 1996 | גביע אינטרטוטו | חצי גמר | דנמרק סילקבורג | 1:2 | 1:0 | 2:2 (שער חוץ) |
אצטדיון הקבוצה

הקבוצה מארחת את משחקיה ביקטרינבורג ארנה המכיל 35,696 מושבים. לקבוצה גם אצטדיון משני בשם בנק SKB ארנה, המכיל 10,000 מושבים.
קבוצת בת

אורל מפעילה קבוצת מילואים בשם "אורל-2" המתמודדת בליגת הכדורגל המקצוענית של רוסיה.
הישגים

ברוסיה:
ליגת העל הרוסית בכדורגל: מקום 8 (1993, 1995, 2016)
הליגה הרוסית הראשונה: זכייה (2013/2012)
גביע ליגת הכדורגל הלאומית: זכייה (2012, 2013, 2018)
הגביע הרוסי בכדורגל: גמר (2017, 2019)
באירופה:
גביע אינטרטוטו: חצי גמר (1996)
בברית המועצות:
הגביע הסובייטי: רבע גמר (1966, 1968, 1991)
אליפות העיר סברדלובסק: זכייה (1935)
גלריה

סמל הקבוצה מאז 2003
סמל אורלמש, 1960-2003
סגל הקבוצה > סגל נוכחי

נכון ל-16 ביולי 2022
ראו גם

אורל (כדורסל)
זניט סנקט פטרבורג (בית הספר לכדורגל)

| --- | --- |
אין תמונה חופשית
 בית ספר לספורט
 השתייכות:  זניט סנקט פטרבורג
 תקופת הפעילות:  1976–הווה (כ־49 שנים)
 התמחות:  ספורט וכדורגל
 בעלי תפקידים
 מנהל:  יבגני שיינין (מאז 1994)
 באחריות:  מינהל העיר סנקט פטרבורג
 מיקום
 מיקום:  סנקט פטרבורג
 מדינה:  רוסיה רוסיה
 קואורדינטות:  59°56′50″N 30°25′13″E﻿ / ﻿59.947095841444°N 30.420307304064°E﻿ / 59.947095841444; 30.420307304064
 zenit.kfis.gov.spb.ru
  (למפת סנקט פטרבורג מוגדלת) זניט סנקט פטרבורג(למפת סנקט פטרבורג רגילה) זניט סנקט פטרבורג
 
בית הספר לכדורגל "זניט" (ברוסית: СШОР «Зенит») הוא בית הספר לספורט אולימפי בסנקט פטרבורג, רוסיה, שנפתח בשנת 1976 בתמיכת העירייה.
פעילות

בית ספר נפתח בחסות מועדון הכדורגל זניט תחת ועדת האיגודים המקצועיים LOMO. עד נובמבר 2017, נקרא ברוסית ГОУ ДОД СДЮСШОР по футболу «Зенит». בשנת 1994 בית הספר סונף לוועדה לתרבות גופנית וספורט של ממשלת סנקט פטרבורג והוא ממומן ישירות על ידי העירייה.
זהו אחד משני בתי הספר לכדורגל החזקים ביותר בעיר, יחד עם אקדמיית זניט והוא אחד מבתי הספר הטובים ברוסיה.
בית הספר נמנה מדי שנה בין שלושת בתי הספר לכדורגל החזקים ברוסיה. בשנת 1998, שלוש הקבוצות שלקחו חלק באליפות ובגביע רוסיה תפסו את המקומות הראשונים (ילידי 1981, 1983, 1984). הזוכים באליפות רוסיה היו קבוצות הכדורגל של בית הספר, לשחקנים שנולדו בשנת 1987, (אליפות 2004), 1988, (אליפות 2005), 1990, (אליפות 2006) וילידי 2003 (אליפות 2019). מאז 1994 - בית הספר מחזיק ב-14 תוארי אליפות סנט פטרבורג בגילאים שונים.
מבין תלמידי בתי הספר ובוגריו נמנים סרגיי ודנייב, ניקולאי וורוביוב, דמיטרי בראניק, דניס אוגארוב, דמיטרי דווידוב, אלכסיי איאונוב, אלכסנדר פאנוב, אלכסנדר קרז'אקוב, מיכאיל קרז'אקוב, דמיטרי סניקוב, מקסים קאנוניקוב, יבגני בשקירוב, סרגיי פטרוב, רמיל שיידאייב, אנדריי וסילייב, איוואן אובליאקוב, מקסים מלאפייב ואחרים. מנהל בית הספר מאז 1988 היה יבגני נאומוביץ' שיינין.
מאז עונת 2018/19, תלמידי בית הספר מהווים את הבסיס למועדון ליגת הליגה השנייה "לנינגראדץ" ושחקני זניט שנולדו בשנת 2002 משתתפים בטורניר החדש - אליפות בין האקדמיות של מועדוני הכדורגל המקצועיים ברוסיה - ליגת הכדורגל לנוער (מעונת 2019/20).
הערות שוליים

↑  Директор СДЮСШОР «Зенит» Евгений Шейнин: «Такого, как Аршавин, в России больше нет»
↑  Петербургский детско-юношеский футбол: есть ли свет в конце тоннеля?
↑  Геннадий Орлов. «Вертикаль „Зенита“. Четверть века петербургской команды»
↑  «В сентябре выпустил уже пятый вариант состава за полгода». Как Борис Рапопорт растит игроков в СДЮСШОР «Зенит»
↑  СШОР «Зенит» — победитель Первенства России
↑  История школы
↑  Борис Раппопорт: «СДЮСШОР „Зенит“ — это знак качества»
↑  Знаменитости
מריה קנטוול

מריה איליין קנטוול (באנגלית: Maria Elaine Cantwell; נולדה ב-13 באוקטובר 1958) היא פוליטיקאית אמריקאית חברת המפלגה הדמוקרטית. קנטוול מכהנת כסנאטורית מטעם מדינת וושינגטון, מאז שנת 2001. היא האישה השנייה המכהנת בסנאט מטעם מדינת וושינגטון, לאחר בחירתה של פטי מארי.
ביוגרפיה

קנטוול נולדה וגדלה באינדיאנפוליס, אינדיאנה. היא גדלה בשכונה שברובה מאוכלסת על ידי אירית-אמריקאית בצד הדרומי של העיר. מוצאה הוא אירי וגרמני. סיימה תואר ראשון בממשל ציבורי באוניברסיטת מיאמי שבעייר אוקספורד באוהיו. ב-1983 עברה לסיאטל, וושינגטון על מנת להשתתף בקמפיין הלא-מוצלח של הסנאטור הדמוקרטי אלן קרנסטון מקליפורניה, למועמדות המפלגה הדמוקרטית ב-1984. לאחר מכן השתקעה בפרבר של סיאטל הואיל והוא הזכיר לה את העיר בה גדלה, אינדיאנפוליס.
בשנת 1986 נבחרה לחברה בבית המחוקקים של מדינת וושינגטון, וכיהנה בו עד 1993, עד נבחרה לבית הנבחרים של ארצות הברית מטעם המחוז הראשון של וושינגטון. כהונתה שם ארכה שנתיים עד 1995, לאחר הפסדה בבחירות הראשונות שלה כחברת בית הנבחרים. לאחר מכן עזבה את הפוליטיקה ועברה לעסוק בשוק הפרטי. הוצא לו משרה כסגן הנשיא לשיווק עבור חברת המחשבים "RealNetworks". בשנת 2000 הפכה קנטוול למולטי-מיליונרית נוכח מניותה בחברה.
בשנת 2000 החליטה להתמודד בבחירות לסנאט של ארצות הברית, והיא הביסה את יריבה מהמפלגה הרפובליקנית לאחר בחירות צמודות. ב-2006 נבחרה מחדש (בין היתר ניצחה את אהרון דיקסון) וכן ב-2012 וב-2018. הייתה חברה בוועדת העסקים הקטנים והיזמות בשנים 2014–2015.
הערות שוליים

↑  "MUR 5198". Federal Election Commission. 2004-02-23. אורכב מ-המקור ב-2006-11-04. נבדק ב-2006-11-07.
| --- | --- |
בקרת זהויות :  ISNI: 0000 0000 5144 3961  LCCN: no2008070958  SNAC: w6d03zh0  US Congress: C000127  VIAF: 41650418   WorldCat (עם VIAF): 41650418
אליפות העולם בראלי עונת 2021

| --- | --- |

סבסטיאן אוז'ייה – מנצח אליפות הנהגים בפעם השמינית
 סוג תחרות:  אליפות העולם בראלי
 תאריך התחלה:  21 בינואר 2021
 תאריך סיום:  21 בנובמבר 2021
 מספר עונה:  49
 מספר מרוצים בעונה:  12
 זוכה באליפות הנהגים:  צרפת סבסטיאן אוז'ייה
 נקודות הנהג הזוכה:  230
 זוכה באליפות היצרנים:  יפן טויוטה
 נקודות היצרן הזוכה:  522
 
 → אליפות העולם בראלי עונת 2020 אליפות העולם בראלי עונת 2022 ← 
עונת 2021 באליפות העולם בראלי היא העונה ה-49 בה מתקיימת האליפות. האליפות מוכרת על ידי הפדרציה הבינלאומית לרכב (FIA) כאליפות הבכירה בקטגוריית הראלי.
במהלך העונה התקיימו 12 מרוצים. בדומה לעונת 2020, גם השנה השפיעה מגפת הקורונה על העונה והביאה לביטולם של מספר מרוצים.
בסיום העונה זכה סבסטיאן אוז'ייה באליפות בפעם השמינית. קבוצת טויוטה זכתה באליפות היצרנים.
לוח זמנים

| סיבוב | תאריכים | מרוץ | משטח | מקטעים | אורך | מנצח | Power Stage |
| --- | --- | --- | --- | --- | --- | --- | --- |
| 1 | 21–24 בינואר | מונקו ראלי מונטה קרלו | מעורב | 14 | 257.64 ק"מ | צרפת סבסטיאן אוז'ייה | צרפת סבסטיאן אוז'ייה |
| 2 | 26–28 בפברואר | פינלנד הראלי הארקטי | שלג | 10 | 251.08 ק"מ | אסטוניה אוט טאנק | פינלנד קאלה רובנפרה |
| 3 | 22–25 באפריל | קרואטיה ראלי קרואטיה | אספלט | 20 | 300.32 ק"מ | צרפת סבסטיאן אוז'ייה | צרפת סבסטיאן אוז'ייה |
| 4 | 20–23 במאי | פורטוגל ראלי פורטוגל | חצץ | 20 | 337.51 ק"מ | בריטניה אלפין אוונס | אסטוניה אוט טאנק |
| 5 | 3–6 ביוני | איטליה ראלי איטליה | חצץ | 20 | 303.10 ק"מ | צרפת סבסטיאן אוז'ייה | בלגיה תיירי נויביל |
| 6 | 24–27 ביוני | קניה ראלי סאפרי קניה | חצץ | 18 | 320.19 ק"מ | צרפת סבסטיאן אוז'ייה | אסטוניה אוט טאנק |
| 7 | 18-15 ביולי | אסטוניה ראלי אסטוניה | חצץ | 24 | 314.16 ק"מ | פינלנד קאלה רובנפרה | אסטוניה אוט טאנק |
| 8 | 15-13 באוגוסט | בלגיה ראלי בלגיה | אספלט | 20 | 295.78 ק"מ | בלגיה תיירי נויביל | אסטוניה אוט טאנק |
| 9 | 9–12 בספטמבר | יוון ראלי יוון | חצץ | 15 | 292.19 ק"מ | פינלנד קאלה רובנפרה | פינלנד קאלה רובנפרה |
| 10 | 1–3 באוקטובר | פינלנד ראלי פינלנד | חצץ | 19 | 287.11 ק"מ | בריטניה אלפין אוונס | בריטניה אלפין אוונס |
| 11 | 14–17 באוקטובר | ספרד ראלי ספרד | אספלט | 17 | 280.46 ק"מ | בלגיה תיירי נויביל | ספרד דני סורדו |
| 12 | 18–21 בנובמבר | איטליה ראלי מונצה | אספלט | 16 | 253.18 ק"מ | צרפת סבסטיאן אוז'ייה | בלגיה תיירי נויביל |
לוח זמנים > מרוצים שתוכננו אך לא התקיימו

| תאריכים | מרוץ | משטח | סיבה |
| --- | --- | --- | --- |
| 14-11 בפברואר | שוודיה ראלי שוודיה | שלג | מגפת הקורונה |
| 22-19 באוגוסט | בריטניה ראלי בריטניה | חצץ | סיבות כספיות |
| 12-9 בספטמבר | צ'ילה ראלי צ'ילה | חצץ | מגפת הקורונה |
| 14-11 בנובמבר | יפן ראלי יפן | אספלט | מגפת הקורונה |
לוח זמנים > שינויים בלוח המרוצים

אוליבר סולברג בראלי הארקטי, הראלי הראשון בסבב שהתקיים בחוג הארקטיראלי ספרד חוזר לאליפות לאחר שנת הפסקה. לראשונה מאז 2009 יערך הראלי על אספלט בלבד, לאחר שבשנים האחרונות כלל שילוב של אספלט ועפר.
אלפיין אוונס בראלי פינלנדראלי קרואטיה יהיה הפעם הראשונה בו תארח קרואטיה את הסבב. קרואטיה תהיה המדינה ה-34 לארח אירוע של אליפות הראלי.
ראלי קניה חזר לסבב לראשונה מאז 2002. הראלי תוכנן להיערך בעונת 2020 אך בוטל בשל מגפת הקורונה.
ראלי צ'ילה, שתוכנן לעונת 2020 ובוטל בשל המחאות במדינה, תוכנן להיערך ב-2021, אולם בוטל בשל הגבלות תעופה במדינה בעקבות מגפת הקורונה.
ראלי שוודיה בוטל בדצמבר 2020 עקב התפרצות מגפת הקורונה בשוודיה. במקומו התווסף לסבב הראלי הארקטי בפינלנד.
ראלי בלגיה התווסף ללוח השנה בינואר 2021 בעקבות ביטול ראלי בריטניה.
יפן הייתה צפויה לחזור לסבב לראשונה מאז 2010 (הראלי תוכנן תחזור לסבב בשנת 2020 ובוטל בשל מגפת הקורונה). ראלי יפן בוטל גם השנה בשל מגפת הקורונה. במקומו התווסף ראלי מונצה שיסיים את העונה, בדומה לעונה הקודמת.